open-index/open-wikipedia-markdown huggingface dataset:
Les Monts d’Aunay

**Les Monts d'Aunay** on kunta Luoteis-Ranskassa Calvadosin departementissa Normandian alueella. Se sijaitsee Odonjoen varrella, noin 33 kilometriä Viren kaupungista koilliseen.

Les Monts d'Aunayn kunta muodostettiin 1. tammikuuta 2017, jolloin seitsemän kuntaa, Aunay-sur-Odon, Bauquay, Campandré-Valcongrain, Danvou-la-Ferrière, Ondefontaine, Le Plessis-Grimoult ja Roucamps, yhdistyivät.

### Aunay-sur-Odon
Toisessa maailmansodassa 6. kesäkuuta 1944 tehdyn Normandian maihinnousun jälkeen liittoutuneet alkoivat pommittaa saksalaisasemia sekä strategisesti tärkeitä kohteita. Kesäkuun 1944 pommitukset tuhosivat Aunay-sur-Odonin kylän 97-prosenttisesti. Se kuitenkin rakennettiin uudelleen ennätysajassa, ja siitä tuli ensimmäinen Ranskassa uudelleenrakennettu kaupunki. Rakennuksissa käytettiin kellertävää Caenin kiveä.


Tiedosto:Royal Air Force- Operations by the Photographic Reconnaissance Units, 1939-1945. HU92982.jpg|Aunay-sur-Odon pommitusten jälkeen
Tiedosto:Aunay-sur-Odon-Digital-Public-Library-of-America-286-MP-fra-01405.jpg|Aunay-sur-Odonin kirkon jälleenrakennus
Tiedosto:Eglise-SaintSamson-Aunay-sur-Odon-Patrimoine-du-XXe-siecle.jpg|Kirkko valmiina


### Le Plessis-Grimoult
Le Plessis-Grimoultin alueella on Calvadosin departementin korkein kohta, 365 metriä korkea Mont Pinçon.
 Liittoutuneet yrittivät valloittaa Caenin kaupungin, mutta he kokivat vahvaa vastarintaa. Heinäkuun lopussa 1944 brittijoukot siirtyivät Caenin länsipuolelle valmistelemaan suurhyökkäystä, operaatio Bluecoatia. Tavoitteena oli vallata Mont Pinçon. Vuoren huippu oli vallattu 6. elokuuta mennessä.

Bayeux'n piispa Richard fitz Samson perusti Plessis-Grimoultin luostarin vuonna 1133. 1100-luvulla rakennettu luostarikirkko ryöstettiin uskonsotien aikana vuonna 1562. Ranskan vallankumouksen aikana 1700-luvun lopulla luostari myytiin ja kirkosta tuli kivilouhos. Loput tuhoutuivat vuonna 1944 Mont Pinçonin valloituksen yhteydessä. Silti jäänteitä on yhä jäljellä, kuten luostarikirkon etelätorni, 1300-luvun goottilainen kapitulisali, 1200-luvun porttirakennus ja linnoitetun puutarhan perustukset. Entinen luostari on ollut historiallisena muistomerkkinä vuodesta 1928.


Tiedosto:Monument mont pincon.jpg|Royal Hussars -muistomerkki Mont Pinçonin huipulla
Tiedosto:FranceNormandieLePlessisGrimoultAbbayeEntree.jpg|Luostarin portti
Tiedosto:PlessisGrimoultPlan.JPG|Luostari vuonna 1830


## Lähteet

## Aiheesta muualla
Jonas Deichmann

**Jonas Deichmann** (s. 15. huhtikuuta 1987 Stuttgart, Saksa) on saksalainen seikkailija, kirjailija, extreme-urheilija ja motivaatiopuhuja. Hän on suorittanut maailman ensimmäisen triathlon-muotoisen maailmanympärimatkan sekä rikkonut useita pitkän matkan pyöräily- ja kestävyysurheilun maailmanennätyksiä. Deichmann on kysytty puhuja erityisesti saksalaisissa yrityksissä ja urheilujoukkueissa.

## Varhainen elämä
Jonas Deichmann syntyi Stuttgartissa, mutta varttui Mustan metsän alueella Grunbachissa ja Pforzheimissa. Hän opiskeli talouspainotteisessa Fritz-Erler-Schulessa Pforzheimissa.

Korkeakouluopintonsa hän suoritti useissa maissa, muun muassa Ruotsissa, Brasiliassa, Singaporessa, Tanskassa ja Intiassa. Hän valmistui vuonna 2012 Jönköpingin kauppakorkeakoulusta kandidaatiksi ja jatkoi Copenhagen Business Schoolissa, josta valmistui maisteriksi vuonna 2014. Valmistumisen jälkeen hän työskenteli Münchenissä ruotsalaisessa ohjelmistoyrityksessä myyntipäällikkönä.

## Perhe
Deichmannin isoisä muutti Saksasta Länsi-Afrikkaan ja asettui Guineaan, missä hän työskenteli käärmeiden pyytäjänä ja purjehti maailman ympäri. Jonas on kertonut isoisänsä olleen hänen suurin seikkailullinen esikuvansa ja vaikuttaneen merkittävästi hänen uravalintaansa.

## Ura ja saavutukset
Deichmann on tunnettu äärimmäisistä kestävyysurheilusuorituksistaan. Hänen tunnetuin saavutuksensa on maailman pisin triathlon, jonka aikana hän ui, pyöräili ja juoksi maailman ympäri yhteensä 430 päivän aikana. Hän on myös pyöräillyt muun muassa Kapkaupungin ja Nordkappin välillä ennätysajassa, sekä Portugalista Vladivostokiin 64 päivässä.

## Palkinnot
* 21st Century Adventurer Award 2023
* Vuoden alumni -palkinto 2023, Jönköpingin yliopisto

## Elokuvat
*Das Limit bin nur ich* (2022). Dokumenttielokuva maailman ympäri kulkeneesta triathlonista. Elokuvan ensi-ilta oli DOK.fest München-festivaalilla.

* *Cape to Cape* (2020)
* *Crossing America* (2024). Dokumentti Yhdysvaltojen halki suoritettavasta duathlonista.

## Teokset
* *Crossing America* (2023)
* *Der Schokoriegel Effekt* (2023)
* *Das Limit bin nur ich – Der Bildband* (2022)
* *Das Limit bin nur ich* (2021)
* *Cape to Cape* (2020)

## Lähteet

## Aiheesta muualla

*
The Old Guard 2

**The Old Guard 2** on vuonna 2025 ensi-iltansa saanut Victoria Mahoneyn ohjaama yhdysvaltalainen supersankarielokuva. Se perustuu Greg Ruckan ja Leandro Fernándezin luomaan samannimiseen sarjakuvaromaanisarjaan ja on jatko-osa vuoden 2020 elokuvalle *[[The Old Guard]]*. Käsikirjoituksen elokuvaan ovat laatineet Rucka ja Sarah L. Walker.

Pääosissa ovat Charlize Theron, KiKi Layne, Marwan Kenzari, Luca Marinelli, Matthias Schoenaerts, Veronica Ngô ja Chiwetel Ejiofor, jotka uusivat roolinsa ensimmäisestä elokuvasta. Näyttelijäkaartin uusina näyttelijöinä ovat Uma Thurman ja Henry Golding.

*The Old Guard 2* julkaistiin maailmanlaajuisesti Netflix-suoratoistopalvelussa 2. heinäkuuta 2025. Elokuva on saanut pääosin kielteisen vastaanoton kriitikoilta, mutta se on ollut suoratoistomenestys.

## Juoni

Andy ja hänen kuolemattomien sotureidensa ryhmä joutuu jälleen suojelemaan ihmiskuntaa uutta uhkaa vastaan.

## Näyttelijät

## Tuotanto

### Esituotanto

Netflix vahvisti jatko-osan tuotannon nopeasti *The Old Guard* -elokuvan menestyksen jälkeen. Alkuperäisen elokuvan ohjaaja Gina Prince-Bythewood ei voinut palata ohjaajaksi muiden työkiireiden vuoksi, ja hänen tilalleen kiinnitettiin Victoria Mahoney elokuussa 2021. Ensimmäisen elokuvan pääosanäyttelijät palasivat rooleihinsa jatko-osassa. Kesäkuussa 2022 Uma Thurman ja Henry Golding liittyivät elokuvan näyttelijäkaartiin uusina tulokkaina.

### Kuvaukset

Elokuvan kuvaukset alkoivat 13. kesäkuuta 2022. Pääosa kuvauksista toteutettiin Italiassa, jossa kuvauspaikkoina toimivat muun muassa Cinecittàn elokuvastudio Roomassa, Cernobbion ja Riva di Solton kunnat Lombardiassa sekä Triesten kaupunki. Elokuussa 2022 Cinecittàn studiolla sattunut tulipalo aiheutti lyhyen tuotantokatkoksen. Kuvauksia tehtiin myös Isossa-Britanniassa. Varsinaiset kuvaukset päättyivät Roomassa 23. syyskuuta 2022.

### Jälkituotanto

Elokuvan jälkituotanto keskeytyi tilapäisesti Netflixin johdon vaihtumisen seurauksena.

Lisäkuvauksia toteutettiin lähes kahden viikon ajan Kanadan Vancouverissa 7.–18. lokakuuta 2024. Yhtenä kuvauspaikkana toimi muun muassa Pyhän Ruusukkorukouksen katedraali.

## Vastaanotto

*The Old Guard 2* oli ensi-iltaviikollaan Netflixin katsotuin elokuva maailmanlaajuisesti, myös Suomessa.

Elokuva on saanut sekä kriitikoilta että yleisöltä pääosin kielteisiä arvioita. Rotten Tomatoes -sivuston mukaan 27 prosenttia kriitikoista on antanut elokuvalle myönteisen arvosanan. Keräys perustuu 101 arvioon, joista 27 on ’tuoreita’ ja 74 ’mätiä’. Yli tuhannesta käyttäjästä 34 prosenttia on antanut elokuvalle myönteisen arvosanan, ja keskiarvo on 2,5/5. Metacritic-sivuston mukaan 22 arvostelun perusteella elokuva on saanut 44 pistettä sadasta mahdollisesta. Metacriticin 82 käyttäjää on antanut elokuvalle keskiarvon 3,8/10.

## Lähteet

## Aiheesta muualla

*
Sonja Engelbrechtin katoamistapaus

**Sonja Engelbrecht** (1976–?) oli saksalainen nainen, joka katosi Münchenistä 11. huhtikuuta 1995. Hänen luitaan löydettiin Kipfenbergin läheisestä tiheästä metsästä 2020-luvulla. Poliisin mukaan katoamiseen ja sittemmin paljastuneeseen kuolemaan liittyy rikos.

Engelbrecht oli kotoisin Münchenin Laimista. Hän oli ystävänsä mukaan mennyt illalla 10. huhtikuuta 1995 tämän kanssa Zum Vollmond -ravintolaan ja tavannut kaksi tämän ystävää, joiden kanssa illanviettoa oli jatkettu myös läheisessä asunnossa. Ystävä näki Engelbrechtin viimeksi 11. huhtikuuta 1995 aamuyöllä klo 2.30 tämän jäädessä Stiglmaierplatzin metroasemalle. Ystävänsä mukaan Engelbrecht oli kokenut joutuneensa tarkkailun kohteeksi ja yrittänyt soittaa siskolleen. Sisko ei ollut Engelbrechtin perheen mukaan saanut puhelua katoamisyönä. Perhe on julkisesti epäillyt ystävän kertomusta yön kulusta. Poliisi on kuitenkin pitänyt ystävän kertomusta uskottavana.

Läheltä Kipfenbergiä löydettiin kesällä 2020 reisiluu, jonka DNA-tutkimus vahvisti Engelbrechtille kuuluneeksi. Löytöpaikka sijaitsi 1,5 kilometrin päässä moottoritiestä. Luuta pidettiin mahdollisesti eläimen paikalle tuomana. Luurangon muita osia löydettiin monien etsintöjen jälkeen metsäalueen maastossa sijainneesta kolosta maaliskuun 2022 lopussa. Jäänteet oli kätketty jätesäkkeihin ja suojapeitteisiin, joita analyysin perusteella oli käytetty rakennus- ja kunnostustöissä. Paikalta löydettiin myös peitto. Löytöjen jälkeen Kipfenbergissä tehtiin DNA-tutkimuksia ja kuulusteluja. Poliisi uskoo Engelbrechtin joutuneen seksuaalisen väkivallan uhriksi ja tekijällä olleen yhteyden löytöalueelle.

## Lähteet
Pitkäkatu 1 (Jyväskylä)

**Pitkäkatu 1** on kolmen rakennuksen muodostama historiallinen kiinteistökokonaisuus Jyväskylässä, yliopiston Seminaarinmäen kampusalueen ja Hippoksen kaupunginosan välissä. Alueella on pitkä ja monivaiheinen käyttöhistoria, ja se edustaa eri aikakausien sairaala- ja sosiaalilaitosarkkitehtuuria sekä kulttuurihistoriallisesti merkittävää rakennusperintöä.

## Historia
Rakennukset valmistuivat alun perin vuosina 1902–1903 vaivaistalon käyttöön. Pitkäkatu 1 B, jota kutsutaan **Keskitaloksi**, toimi vaivaistalon päärakennuksena. Sen viereinen rakennus, **Perätaloksi** kutsuttu **Pitkäkatu 1 C**, sisälsi vaivaistalon mielisairaalaosaston. Rakennukset suunnittelivat arkkitehti Hjalmar Åberg, seminaarin lehtori, arkkitehti Yrjö Blomstedt sekä vaivaishoidon tarkastajana toiminut insinööri G.A. Helsingius. Ne edustavat 1900-luvun alun tyypillistä puurakentamista.

Vuonna 1917 Perätaloon lisättiin poikkipäädyt seminaarin lehtori Toivo Salervon suunnitelmien mukaan. Myöhemmin 1950-luvulla rakennukseen tehtiin kivirakenteinen, rapattu laajennusosa arkkitehti Olavi Kivimaan suunnittelemana.

**Pitkäkatu 1 A** rakennettiin vuonna 1929 kunnalliskodin sairasosastoksi. Rakennus on arkkitehti Kerttu Tammisen suunnittelema, ja se edustaa pelkistettyä 1920-luvun klassismia.

Vuosina 1903–1996 rakennuksissa toimivat vaivaistalo, kunnalliskoti, Harjun sairaala ja vanhainkoti. Jyväskylän yliopisto käytti rakennuksia vuosina 1994–2014. Tänä aikana niissä sijaitsi muun muassa opettajankoulutuslaitos, erityispedagogiikan ja viestintätieteiden laitokset, yliopiston viestintäpalvelut sekä Ylioppilaiden terveydenhoitosäätiön (YTHS) tiloja.

## Kaavamuutos ja tulevaisuus
Jyväskylän kaupunginvaltuusto hyväksyi joulukuussa 2024 asemakaavan, joka mahdollistaa opiskelija-asuntojen rakentamisen Seminaarinmäelle. Asemakaava sallii muun muassa Pitkäkadun alueelle 17 000 kerrosneliömetrin lisärakentamisen. Tämä voi tulevaisuudessa tarkoittaa esimerkiksi uusien opiskelija-asuntojen ja opetustilojen rakentamista.

Uuden kaavan myötä Pitkäkatu 1 C:n -rakennuksen purkaminen on sallittu, ja sen tilalle saa rakentaa enintään nelikerroksisen uudisrakennuksen. Viereinen kerrostalo suojellaan, mutta sen yhteyteen sallitaan lisärakentamista.

## Lähteet
Jake Ferguson

**Jake Ferguson** (s. 18. tammikuuta 1999 Rapid City, Wisconsin, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Ferguson edustaa NFL-joukkue Dallas Cowboysia. Ennen NFL-uraansa hän edusti Wisconsinin yliopiston joukkuetta. Cowboys varasi hänet neljännellä kierroksella 129. varausvuorolla . Kesäkuussa 2022 Ferguson teki sopimuksen Cowboysin kanssa. Heinäkuussa 2025 Ferguson teki Cowboysin kanssa nelivuotisen ja yhteensä 52 miljoonan dollarin arvoisen jatkosopimuksen. Hänet valittiin [[Pro Bowl]-tähdistöotteluun kaudella 2023. Ferguson on pelannut 47 NFL:n runkosarjan ottelua. Näissä otteluissa hänellä on 149 kiinniottoa, 1 429 kiinniotoilla edettyä jaardia ja seitsemän kiinniotoilla tehtyä touchdownia. Hän on rähmännyt pallon neljä kertaa. Ferguson on pelannut kolme NFL:n pudotuspelien ottelua. Näissä otteluissa hänellä on 11 kiinniottoa, 127 kiinniotoilla edettyä jaardia ja kolme kiinniotoilla tehtyä touchdownia. Uran tilastot päivitetty kauden 2024 jälkeen.

## Lähteet
Ulfborg

**Ulfborg** on taajama Holstebron kunnassa Tanskassa. Taajamassa oli 2&nbsp;004 asukasta vuoden 2025 alussa.

## Väestökehitys

## Lähteet

## Aiheesta muualla
Emma Snerle

**Emma Strøm Snerle** (s. 23. maaliskuuta 2001) on tanskalainen jalkapalloilija, pelipaikaltaan keskikenttäpelaaja. Hän aloitti aikuisuransa tanskalaisessa Fortuna Hjørringissä, jossa hän pelasi vuosina 2017–2022 ja voitti kahdesti Tanskan naisten jalkapalloliigan mestaruuden. Vuonna 2022 hän siirtyi englantilaiseen West Ham Unitediin ja 2024 italialaiseen Fiorentinaan. Snerle oli mukana Tanskan maajoukkueen kokoonpanossa vuoden 2025 Euroopan-mestaruuskilpailuissa.
## Lähteet

## Aiheesta muualla
* Tanskan jalkapalloliitto 
* Premier League 
* UEFA Euro 2025 -sivusto
Jukka Puoskari

**Jukka Puoskari** (s. 1962) on suomalainen varatuomari ja kaupunginjohtaja. Hän on toiminut Kalajoen kaupunginjohtajana vuodesta 2000 lähtien. Tätä ennen hän oli toiminut Lapuan kaupunginsihteerinä ja Puolangan kunnanjohtajana.

## Lähteet
George Tabori

**George Tabori** (synt. **György Tábori**; 24. toukokuuta 1914 Budapest – 23. heinäkuuta 2007 Berliini) oli unkarilaissyntyinen saksankielinen kirjailija. Hän muutti juutalaisen taustansa vuoksi vuonna 1936 Lontooseen ja sai Yhdistyneen kuningaskunnan kansalaisuuden. Vuosina 1947–1971 Tabori asui pääasiassa Yhdysvalloissa, minkä jälkeen hän muutti Saksaan asuen monissa kaupungeissa, vuodesta 1999 Berliinissä, missä hän työskenteli ohjaajana Berliner Ensemblessä.
Taborin esikoisromaani, englanninkielinen *Beneath the Stone*, ilmestyi vuonna 1945. Hän tuli kuitenkin tunnetuksi ennen kaikkea näytelmistään, joissa hän käsitteli holokaustia ja arvosteli toisen maailmansodan jälkeen henkiin jääneitä fasistisia ja kansallissosialistisia asenteita Euroopassa, usein huumorin keinoin. Taborin omat vanhemmat kuljetettiin Auschwitziin vuonna 1944, mutta natsit lähettivät erehdyksissään äidin takaisin kotiin. Isä sen sijaan kuoli leirillä. Taborin tunnetuimpia näytelmiä on vuoden 1987 näytelmä *Mein Kampf*, jossa hän kertoo oman näkemyksensä Hitlerin radikalisoitumisesta.

Taborille myönnettiin Georg Büchnerin palkinto vuonna 1992.

Tabori oli vuosina 1954–1970 naimisissa ruotsalaisen näyttelijän Viveca Lindforsin kanssa.
## Lähteet

## Aiheesta muualla
Emma Færge

**Emma Skou Færge** (s. 6. joulukuuta 2000) on tanskalainen jalkapalloilija, pelipaikaltaan puolustaja. Hän on pelannut aikuisurallaan tanskalaisissa Vildbjergissä (2017–2018), Koldingissa (2018–2021) ja Køgessä (2021–2023) sekä vuodesta 2024 italialaisessa Fiorentinassa. Færge oli mukana Tanskan maajoukkueen kokoonpanossa vuoden 2025 Euroopan-mestaruuskilpailuissa.
## Lähteet

## Aiheesta muualla
* Tanskan jalkapalloliitto 
* UEFA Euro 2025 -sivusto
Syntactic Structures

**Syntactic Structures** on Noam Chomskyn kirjoitttama kielitieteen perusteos, joka julkaistiin alun perin vuonna 1957. Se sisältää muun muassa kuuluisaksi tulleen, semantiikan ja syntaksin suhdetta havainnollistavan lauseen *Colorless green ideas sleep furiously* 'värittömät vihreät ajatukset nukkuvat raivokkaasti'.

## Lähteet
Rolf Kronqvist

**Rolf Kronqvist** (10. huhtikuuta 1929 Kokkola – 5. toukokuuta 2002) oli suomalainen jazzmuusikko, orkesterinjohtaja ja EMI Finlandin toimitusjohtaja.

Kronqvist aloitti koulunkäynnin Tampereella ja kun perhe muutti Helsinkiin 1941 hän jatkoi Helsingin suomalaisessa normaalilyseossa.

Kronqvist oli 1950-luvulla trumpetistina Ossi Aallon orkesterissa. Hän oli naimisissa vuodesta 1955 jazz- ja iskelmälaulaja Helena Siltalan kanssa. Vuosina 1961–1968 Siltala oli Rolf Kronqvistin yhtyeen laulusolistina.

Kronqvist kuoli 73-vuotiaana krooniseen lihassairauteen toukokuussa 2002.

## Levytyksiä
* *Helena Siltala – The Other Side / Rolf Kronqvist – The Quintet*. Suomen Äänitearkisto ja Timo Wuori 1993 

## Lähteet
Digitaalinen oikeudenmukaisuussäädös

**Digitaalinen oikeudenmukaisuussäädös** (, DFA) on Euroopan Unionin aloite kuluttajien oikeuksien varmistamiseen verkossa. Tavoitteena käsitellä epäeettiset toimintatavat eli pimeät käytännöt, sosiaalisen median vaikuttajien markkinointi, riippuvuuteen tähtäävät käytännöt ja verkossa tapahtuva käyttäjien personointi. Ongelmana kuluttajansuojalle koetaan riittämätön valvonta, lailliset epäselvyydet, riskit sääntelyn hajaantumisessa eri jäsenvaltioissa sekä puuttuvat kannustimet yrityksille tarjota korkealaatuista suojaa. Komission tavoitteena on julkaista DFA alkuvuodesta 2026.

## Lähteet
Jonathan Roumie

**Jonathan Roumie** (s. 1. kesäkuuta 1974) on yhdysvaltalainen näyttelijä ja tuottaja, joka tunnetaan parhaiten roolistaan Jeesuksena televisiosarjassa *[[The Chosen]]* ja evankelista Lonnie Frisbeenä vuoden 2023 elokuvassa *[[Jesus Revolution]]*. Hän on saanut kansainvälistä tunnustusta roolistaan The Chosenissa, jota on katsottu satoja miljoonia kertoja ympäri maailmaa. Roumie on myös ääninäyttelijä ja julkinen puhuja.

Roumien työ ulottuu näyttelemisen ulkopuolelle. Hän on tehnyt ääninäyttelijän töitä videopeleissä, kuten tulevassa Death Stranding 2:ssa, ja toimii katolisen rukoussovelluksen Hallow'n kertojana, mukaan lukien esiintyminen sovelluksen 2024 Super Bowl -mainoksessa. Hän on myös mukana erilaisissa seurakuntatyössä.

Kesäkuussa 2025 hän tapasi paavi Leo XIV:n The Chosen -elokuvan kuvauksissa Italiassa. 

## Varhainen elämä
Roumien isä on syyrialais-libanonilaista syntyperää ja äiti irlantilainen. Alun perin hän pyrki muusikon uralle, mutta muutti Los Angelesiin ja siirtyi näyttelijäksi. Vaikka hänet kastettiin ortodoksiseen kirkkoon, hän kääntyi myöhemmin katolilaisuuteen.

## Ura näyttelijänä
Ennen *The Chosen*-sarjaa Roumie esiintyi useissa televisio- ja elokuvaprojekteissa. Hänellä oli vierasrooleja suosituissa sarjoissa, kuten *[[Kova laki]]* (NBC, 1990-), *[[NCIS Rikostutkijat|NCIS]]* (CBS, 2003) ja *[[Castle (televisiosarja)|Castle]]* (ABC, 2009-2016), joissa hän osoitti monipuolisuutensa näyttelijänä.

## Tunnustukset
Roumie on saanut useita Movieguide Grace -palkintoja inspiroivista roolisuorituksistaan ja tunnustusta kristillisissä tiedotusvälineissä, kuten GMA Dove- ja K-Love Fan Awards -palkinnot.

## Lähteet
Miesten F-liigan kausi 2025–2026

**Miesten F-liigan kausi 2025–2026** on järjestyksessään 40. salibandyn SM-sarjakausi. F-liigan runkosarja alkoi 10. syyskuuta 2025.  

Kauden 2024–2025 jälkeen F-liigan taustalla toimiva SSBL Salibandy Oy oli päättänyt, ettei Happee saanut F-liigalisenssiä kaudelle 2025–2026. Syynä olivat Happeen pitkäaikaiset taloudelliset haasteet. Happeen tilalle F-liigaan nousi Hawks, joka oli ensimmäisenä täyttöjärjestyksessä. Hawks otti liigapaikan vastaan.  

## Joukkueet

## Runkosarja

## Lähteet
Paluu Egyptistä

**Paluu Egyptistä** on Uudessa testamentissa kuvattu tapahtuma Jeesuksen varhaisessa elämässä, joka merkitsee Pyhän Perheen Egyptin-matkan päättymistä ja heidän uudelleenasettumistaan Galilean Nasaretin kaupunkiin. Herodeksen kuoleman jälkeen Joosef palasi perheensä kanssa Nasaretiin, täyttäen ennustuksen, jonka mukaan Jeesus tulisi kutsumaan itseään nasaretilaiseksi. Tämä tapahtuma on dokumentoitu pääasiassa Matteuksen evankeliumissa ja Luukkaan evankeliumissa.

## Lähteet
Jordan Spence

**Jordan Spence** (s. 24. helmikuuta 2001 Sydney, Australia) on kanadalais-japanilainen jääkiekkoilija. Spence edustaa NHL-joukkue Ottawa Senatorsia. Hänellä on sopimus joukkueen kanssa kauden 2025–2026 loppuun saakka. Ennen NHL-uraansa hän pelasi QMJHL-juniorisarjassa Moncton Wildcatsin ja Val-d'Or Foreursin joukkueissa. Los Angeles Kings varasi hänet neljännellä kierroksella 95. varausvuorolla . Hänen pelipaikkansa on puolustaja ja hänen kätisyytensä on oikea. Kesäkuussa 2025 Kings kauppasi Spencen Senatorsiin vaihdossa kolmannen kierroksen varausvuoroon vuoden 2025 varaustilaisuudessa ja kuudennen kierroksen varausvuoroon vuoden 2026 varaustilaisuudessa.

## Muuta
Spence syntyi Sydneyssä Australiassa ja kasvoi Japanissa. Hänen isänsä on kanadalainen ja äitinsä on japanilainen. 13-vuotiaana Spence ja hänen perheensä muuttivat Kanadaan Prinssi Edwardin saarelle. Hänellä on sekä Japanin että Kanadan kansalaisuudet. 

## Lähteet
Opetuslasten kutsuminen

**Opetuslasten kutsuminen** on Uudessa testamentissa kuvattu tapahtuma, joka merkitsee Jeesuksen julkisen toiminnan alkua ja hänen lähipiirinsä muodostumista. Tämä tapahtuma on kirjattu synoptisiin evankeliumeihin: Matteuksen, Markuksen ja Luukkaan evankeliumeihin. Tapahtuman on tulkittu antavan käsityksen opetuslapsuuden luonteesta ja Jeesuksen auktoriteetista. Jeesus kutsui Pietarin, Andreaksen, Jaakobin ja Johanneksen seuraamaan Häntä ja tulemaan ”ihmisten kalastajiksi”.

## Lähteet
Thury-Harcourt-le-Hom

**Thury-Harcourt-le-Hom** on kunta Luoteis-Ranskassa Calvadosin departementissa Normandian alueella. Se sijaitsee Ornejoen varrella, noin 29 kilometriä Caenin kaupungista etelään.

Thury-Harcourt-le-Homin kunta muodostettiin 1. tammikuuta 2016, jolloin viisi kuntaa, Caumont-sur-Orne, Curcy-sur-Orne, Hamars, Saint-Martin-de-Sallen ja Thury-Harcourt, yhdistyivät. Vuoden 2021 loppuun saakka kunnan nimi oli **Le Hom**.

Château d'Harcourt on rakennettu 1600-luvulla. Sitä kutsuttiin aikoinaan Normandian Versailles'ksi, jossa oli 264 ikkunaa, ja josta oli näkymät alapuolella virtaavalle Ornejoelle. Nykyään siitä on jäljellä enää entisen sisäänkäynnin julkisivu, kappeli ja ulkorakennukset. 12. elokuuta 1944, kun brittiläinen 59. jalkaväkidivisioona saapui Thury-Harcourtin laitamille, kaupunkia miehittänyt saksalainen SS Das Reich -divisioona sytytti linnan tuleen. Samalla tuhoutuivat linnan arvokkaat kalusteet, yli 150 vanhaa maalausta ja yli 15 000 kirjaa sisältävä kirjasto.

## Lähteet

## Aiheesta muualla
Kari Keinästö

**Kari Erik Aslakki Keinästö** (s. 17. tammikuuta 1950 Isokyrö) on suomalainen saksan kielen emeritusprofessori.

Keinästö syntyi sähköasentaja Niilo Kalervo Keinästön ja Toini Siviä Paavolan perheeseen. Hän tuli ylioppilaaksi Mynämäen yhteiskoulusta 1969 ja valmistui Turun yliopistosta filosofian kandidaatiksi 1976. Keinästö opiskeli saksalaista filologiaa Bonnissa  1978–1979 ja saksalaista ja englantilaista filologiaa Regensburgissa 1979–1983, missä hän väitteli filosofian tohtoriksi 1984.

Keinästö oli Turun yliopistossa saksalaisen filolologian assistentti 1976–1991, vs. apulaisprofessori 1991 ja dosentti 1989–1999. Suomen Akatemian nuorempi tutkija hän oli 1987–1990 ja varttunut tutkija 1997–1999 ja saksalaisen filologian  professori ensin Oulun yliopistossa 1992–1999 ja sitten Turun yliopistossa. Keinästö toimi osittain myös saksalaisen filologian vt. professorina Åbo Akademissa 1986–1987 ja oli Emil Öhmannin nimeä kantavan säätiön rahoittama tutkija 1997. 

## Lähteet
Jeesus ratsastaa Jerusalemiin

**Jeesus ratsastaa Jerusalemiin** on Uudessa testamentissa kuvattu merkittävä tapahtuma Jeesuksen elämässä, joka merkitsee hänen ristiinnaulitsemistaan edeltävän viimeisen viikon alkua. Tämä tapahtuma on kirjattu kaikkiin neljään evankeliumiin: Matteuksen, Markuksen, Luukkaan ja Johanneksen evankeliumiin. Jeesus saapui Jerusalemiin aasilla, täyttäen profetian ja väkijoukon tervehtimänä Daavidin poikana. Tapahtumaa muistetaan kristillisessä kalenterissa palmusunnuntaina.

## Lähteet
Temppelin puhdistaminen

**Temppelin puhdistaminen** on Uudessa testamentissa kuvattu merkittävä tapahtuma Jeesuksen elämässä, joka korostaa Jeesuksen auktoriteettia ja innokkuutta palvonnan puhtauden ja Jumalan huoneen pyhyyden suhteen. Tämä tapahtuma on kirjattu kaikkiin neljään evankeliumiin: Matteuksen, Markuksen, Luukkaan ja Johanneksen evankeliumiin. Jeesus ajoi rahanvaihtajat temppelistä ja julisti sen rukoushuoneeksi.

## Lähteet
Pieter Coetze

**Pieter Coetze** (s. 12. toukokuuta 2004 on eteläafrikkalainen uimari. Hän on 100 metrin selkäuinnin maailmanmestari.

Coetze saavutti Birminghamin Kansainyhteisön kisoissa 2022 selkäuintimatkoilla kultaa 100 metrillä, hopeaa 50 metrillä ja pronssia 200 metrillä. Saman vuoden nuorten MM-kilpailuissa hän sai kultaa 200 metrin selkäuinnissa,  hopeaa 50 ja 100 metrin selkäuinneissa ja miesten 4&nbsp;×&nbsp;100&nbsp;metrin sekauintiviestissä sekä pronssia sekajoukkueiden 4&nbsp;×&nbsp;100&nbsp;metrin sekauintiviestissä. Melbournen lyhyen radan MM-kilpailuissa 2022 hän oli selkäuinneissa 100 metrillä neljäs, 50 metrillä viides ja 200 metrillä kuudes.

Coetze saavutti Dohan pitkän radan MM-kilpailuissa 2024 pronssia 200 metrin selkäuinnissa ajalla 1.55,99 sekä sijoittui lisäksi 50 metrin selkäuinnissa neljänneksi ja 100 metrin selkäuinnissa viidenneksi. Pariisin olympialaisissa 2024 hän oli 100 metrin selkäuinnissa viides ja 200 metrin selkäuinnissa seitsemäs.

Coetze voitti 100 metrin selkäuinnin maailmanmestaruuden Singaporessa 2025 ajalla 51,85. Hän sai samoissa kilpailuissa hopeaa 50 metrin selkäuinnissa ajalla 24,17 ja 200 metrin selkäuinnissa ajalla 1.53,36. Kaikki nämä ajat olivat Afrikan ennätyksiä.

## Lähteet
Pont-d’Ouilly

**Pont-d'Ouilly** on kunta Luoteis-Ranskassa Calvadosin departementissa Normandian alueella. Se sijaitsee Ornejoen varrella, noin 44 kilometriä Caenin kaupungista etelään.

Pont-d'Ouilly on liikenteellisesti tärkeä Ornejoen ylityspaikka, jonne monet tärkeät alueelliset liikennereitit yhtyvät. 1800-luvun puoliväliin asti joen ylittävässä sillassa oli kahdeksan kaarta. Uuden nelikaarisen sillan rakennustyöt tehtiin vuosien 1849 ja 1851 välisenä aikana. Tiistaina 5. lokakuuta 1852 suuri Ornejoen tulva pyyhkäisi osan uudesta sillasta pois. Tämän jälkeen rakennettiin viides kaari, joka tunnetaan nimellä kevennyskaari. Kesä- ja heinäkuussa 1944 siltaa pommitettiin toistuvasti, ja lopulta se tuhoutui 12. elokuuta 1944. 19. elokuuta brittijoukot pystyttivät joen ylittävän Bailey-sillan. Nykyinen silta rakennettiin vuosina 1947–1948.

## Tunnettuja kuntalaisia
*Jean-Luc Lagardère (1928-2003), liikemies

## Lähteet

## Aiheesta muualla
Japanintrissa

**Japanintrissa** (*Pterothrissus gissu*) on ruotokaloihin kuuluva kalalaji. Lajia tavataan syvistä vesistä Tyynenmeren koillisosista.

## Koko ja ulkonäkö
Japanintrissa voi kasvaa suurimillaan noin 50 cm pitkäksi. Ruumiinrakenteeltaan laji on sukkulamaisen pitkänomainen. Kuono suippenee kartiomaiseksi ja alaleuka on hieman yläleukaa pidempi. Kalan selkäevä on melko pitkä ja pyrstöevä on haarautunut. Japanintrissa on selästään tummanharmaa ja vaalenee vatsaa kohden. Ruumiissa on ohuita tummempia juovia. Kalan poikaset ovat läpikuultavia.

## Levinneisyys ja elintavat
Japanintrissaa tavataan Kiinasta Venäjälle ulottuvalta alueelta. Se elää lähellä pohjaa syvimillään noin 1&nbsp;000 metrin syvyydessä. Lajin lisääntymiskausi on huhtikuusta heinäkuulle.

Japanintrissaa voidaan käyttää surimin valmistukseen.

## Lähteet
The Legend of Heroes: Trails in the Sky

**The Legend of Heroes: Trails in the Sky** on Nihon Falcomin kehittämä ja Nihon Falcomin sekä Xseed Gamesin julkaisema roolipeli. Peli on julkaistu Japanissa vuonna  Windowsille ja myöhemmin PlayStation Portablelle.

Peli julkaistiin englanniksi vuonna 2011. Japaninkielisessä versiossa on 1,5 miljoonaa merkkiä, jonka vuoksi tarvittiin kolmea kielenkääntäjää. Xseed Games julkaisi myös kaksi seuraavaa osaa *Trails in the Sky Second Chapter* ja *Trails in the Sky the 3rd* englanniksi käännettyinä.

Vuonna 2011 *Trails in the Sky* -sarjan myynti ylitti Japanissa miljoonan kappaleen rajan.

Peli on *Trails*- eli *Kiseki*-sarjan ensimmäinen osa, ja kuuluu myös laajempaan *The Legend of Heroes* -sarjaan. Nihon Falcomin aiemmilla *Legend of Heroes* -peleillä ei ole juonen tai tarinan yhteyttä *Trails in the Sky*/*Sora no Kiseki* -sarjaan. *Trails*-sarja on jatkuva ja peleillä on keskinäisiä yhteyksiä.

## Pelaaminen
Pelin päähenkilöinä ovat Estelle ja Joshua Bright, jotka pyrkivät ritareiksi (*bracers*) Liberlin kuningaskunnassa. Taisteluiden aikana käytössä ovat liikkumisen ja perushyökkäyksen lisäksi magia ja erikoishyökkäykset, sekä S-Craft -nimellä tunnettu voimakas hyökkäys. Erilaisten taktiikoiden hyödyntäminen voi ratkaista voiton tai häviön välillä.

## Vastaanotto
Pelin PlayStation Portable -versio sai IGN:n arvostelussa arvosanaksi 8/10. Kehuja saivat muun muassa huvittava käsikirjoitus, dynaamiset taistelut, kiinnostavat tehtävät, mukaansatempaava tarinankerronta sekä pelattavuuden määrä.

Peli sai GameSpotin arvostelussa arvosanaksi 8/10. Kehuja saivat kiinnostava tarina, strateginen paino, esitys ja haastava vaikeustaso. Moitteita annettiin vaihtelun puutteesta luolastoissa.

## Lähteet

## Aiheesta muualla
*
Kamtšatkan maanjäristys 2025

**[[Kamtšatkan niemimaa|Kamtšatkan niemimaalla]] tapahtui** 30. heinäkuuta 2025 **[[maanjäristys]]**, jonka vahvuudeksi mitattiin 8,8 momenttimagnitudia. Maanjäristyksen johdosta ympäri Tyyntämerta annettiin tsunamivaroituksia. Järistys alkoi kello 11.24.50 (UTC+12).

Venäjän hätätilaministeriön alueellinen osasto ilmoitti järistyksen voimakkuudeksi 7,5 magnitudia. Episentrumin, joka sijaitsi merellä 136 km päässä Petropavlovsk-Kamtšatskin kaupungista, lähiasukkaat pakenivat sisämaahan satamien tulviessa.

Tsunamivaroituksen antoivat muun muassa seuraavat maat:

* : koski Hokkaidōn ja Wakayaman prefektuureja.
* : koski Papuan, Gorontalon, Pohjois-Sulawesin, Pohjois-Molukien provinsseja.
* : osaa Marquesassaarista (Nuku Hiva, Ua Huka ja Hiva Oa) varoitettiin jopa nelimetrisistä aalloista.
* : koski Baja Californian niemimaata ja Chiapasin osavaltiota, joissa ihmisiä kehotettiin välttämään rannikolla liikkumista.

## Lähteet
Kysy äijältä!

**Kysy äijältä!** on suomalainen, Yleisradion esittämä fiktiivinen videopodcast. Podcast perustuu Yleisradion nuortensarjaan *[[Äijä]]*. Podcastin on tuottanut Warner Bros. International Television Production Finland. 

## Lähteet
Policía Foral de Navarra

**Policía Foral de Navarra** () on Espanjan Navarran alueen julkinen turvallisuusviranomainen, joka koostuu sekä miehistä että naisista ja vastaa yleisen turvallisuuden ylläpidosta. 

Policía Foral de Navarra toimii kokonaisvaltaisena poliisivoimana, jonka tarkoituksena on edistää yhteiskuntarauhaa, turvallisuutta ja tarjota apua kansalaisille. Toiminta perustuu laadukkaaseen ja kansalaisläheiseen palveluun, joka vastaa yhteiskunnan tarpeisiin ja odotuksiin.

## Organisaatio
Organisaatioon kuuluu useita toiminnallisia alueita, kuten sisäisen hallinnon brigadi, yleisen tarkastuksen yksikkö, sisäisen turvallisuuden ja hallinnollisen poliisin yksikkö, liikenteen ja tieliikenneturvallisuuden yksikkö, kansalaisturvallisuuden yksikkö sekä rikostutkintayksikkö.

## Keskuspoliisiasema
Keskuspoliisiasema sijaitsee Pamplonassa ja se on avoinna ympäri vuorokauden. Asema vastaanottaa rikosilmoituksia, erityisesti naisiin ja alaikäisiin kohdistuviin pahoinpitelyihin liittyen, tehden yhteistyötä sosiaalitoimen kanssa. Lisäksi se vastaa Navarran hallinnon työntekijöiden ja omaisuuden turvallisuudesta, liikenteen ja kuljetusten valvonnasta, liikenneonnettomuuksien ja työtapaturmien käsittelystä sekä erityisajoneuvojen poikkeuslupien hallinnoinnista.

## Koulutuksen kelpoisuusvaatimukset
Vuoden 2024 tietojen mukaan Policía Foral -poliisikoulutukseen hakevilta edellytetään tiettyjä kelpoisuusvaatimuksia. Hakijalla tulee olla Espanjan kansalaisuus, riittävä koulutus (esimerkiksi ylioppilastutkinto tai vastaava), fyysinen ja psyykkinen soveltuvuus, puhdas rikos- ja hallinnollinen tausta sekä B-luokan ajokortti ja sitoutuminen aseenkantoon. Naishakijoille, jotka hakevat väkivaltaa kokeneiden naisten kiintiöön, vaaditaan väkivallan uhrin aseman virallinen tunnustaminen. Tietyissä tehtävissä voidaan edellyttää myös baskin kielen osaamista (tasot B2 tai C1) tai moottoripyöräkorttia (A2 tai A). Kelpoisuusvaatimusten tulee pääsääntöisesti täyttyä hakuajan päättyessä ja säilyä voimassa virkaanastumiseen asti, lukuun ottamatta ajokorttia ja kielitaitoa, joiden määräajat ovat joustavammat.

## Lähteet
Sainte-Honorine-la-Chardonne

**Sainte-Honorine-la-Chardonne** on kunta Pohjois-Ranskassa Ornen departementissa Normandian alueella. Se sijaitsee noin 43 kilometriä Argentanin kaupungista länteen.

Sainte-Honorinen kirkko rakennettiin 1100-luvulla. Sitä on muutettu useita kertoja 1100- ja 1400-lukujen välillä. Poikkilaivan etelähaarassa on Poupélièren kappeli, jonka Jacques Payen de la Poupélière rakennutti 1500-luvulla perheelleen. Poikkilaivan pohjoishaarassa oleva Saint-Sauveurin kappeli rakennettiin samaan aikaan Saint-Sauveur (tai De Grésille) -suvun toimesta. Nämä kappelit todistavat 1500-luvulla vallinneesta kilpailusta näiden kahden suvun, ensimmäisen protestanttisen ja toisen katolisen, välillä. Kirkon kellotorni ja kuisti rakennettiin uudelleen vuonna 1781. Myös vuonna 1862 kirkkoon tehtiin suuria muutostöitä. Kirkon lasimaalaukset on tehty vuonna 1947.

Château de Saint-Sauveur on rakennettu 1500-luvulla ja 1600-luvun alussa. Linnan rakennutti Jacob de Grésille, joka sai luvan käyttää nimeä Saint-Sauveur. Rakennus sijaitsee vesistön keskellä, ja sen pihaterassit ulottuvat kaiteilla reunustettuun vallihautaan. Vallihaudan ylitse pääsee kahta siltaa pitkin, pohjoisesta ja etelästä. Linna on yksityisomistuksessa.

## Lähteet

## Aiheesta muualla
Hanna Tuomisto

**Hanna Marjaana Tuomisto** (s. 4. toukokuuta 1965 Helsinki) on suomalainen biologi ja tutkimusmatkailija. Hän toimii professorina sekä Turun yliopistossa että tanskalaisessa Aarhusin yliopistossa. Hän kuuluu Turun yliopiston Amazon-tutkimusryhmään.

## Ura
Tuomisto kirjoitti ylioppilaaksi Kuopion klassillisesta lukiosta vuonna 1983 ja valmistui filosofian maisteriksi Helsingin yliopistosta vuonna 1990. Hän väitteli filosofian tohtoriksi Turun yliopistossa vuonna 1994 Perun sademetsien ekologiasta ja jatkoi sen jälkeen Amazonian tutkimista yliopiston eri opetus- ja tutkimustehtävissä.

Vuosina 1987–2025 hän on tehnyt yli 20 tutkimusmatkaa eri puolille Amazoniaa, erityisesti Brasiliaan, Ecuadoriin, Kolumbiaan ja Peruun.  Hänet nimitettiin Turun yliopiston trooppisen ekologian dosentiksi vuonna 1999 ja ekologian ja evoluutiobiologian professoriksi vuonna 2017. Hän jatkaa tehtävässä osa-aikaisena tultuaan nimitetyksi Tanskassa sijaitsevan Aarhusin yliopiston biologian laitoksen ekoinformatiikan ja biodiversiteetin professoriksi vuonna 2023. 

Tuomisto on ollut Tanskan kuninkaallisen tiedeakatemian jäsen vuodesta 2018 ja Suomalaisen Tiedeakatemian jäsen vuodesta 2021. The International Biogeography Society myönsi hänelle Distinguished Fellow -arvonimen vuonna 2023.

## Amazon-tutkimus
Tuomisto on tutkimusryhmineen keskittynyt erityisesti Amazonian sademetsien monimuotoisuuden tutkimiseen ja selvittämään, mitkä tekijät selittävät monimuotoisuuden vaihtelua ja syntyhistoriaa. Yhdessä puolisonsa ja työtoverinsa dosentti Kalle Ruokolaisen kanssa hän on muun muassa soveltanut Amazoniaan suomalaisen Cajanderin metsätyyppiopin perusajatuksia. Näitä ovat erityisesti metsien luokittelu maaperän ominaisuuksien ja niitä ilmentävien kasvilajien perusteella. Suomessa ilmentäjälajeina käytetään kenttäkerroksen lajeja, kuten puolukkaa, mustikkaa ja oravanmarjaa, Amazoniassa tutkijat alkoivat selvittää, sopivatko pensaskerroksen sanikkaiset ja medinillakasvit tarkoitukseen. 

Tuomisto on myös hyödyntänyt laajasti satelliittikuvia, joiden avulla paikallisia havaintoja metsien lajistosta voi yleistää koskemaan laajempia alueita, jopa koko Amazoniaa. Ekologisen tutkimuksen ohella hän on tehnyt saniaisten evoluutiohistoriaan ja taksonomiaan liittyvää tutkimusta ja on muun muassa kuvannut kymmeniä tieteelle uusia saniaislajeja. Sademetsäalue on osoittautunut vielä lajirikkaammaksi kuin aiemmin on arveltu, kun on huomattu, että monet yhtenä lajina pidetyt ryhmät koostuvatkin useasta lajista, jotka esiintyvät eri alueilla tai erilaisissa metsissä. Samalla eri alueiden on huomattu olevan keskenään hyvin erilaisia. Amazonian sademetsien biodiversiteetin kannalta on siis oleellista, että suojelualueverkosto kattaa edustavasti Amazonian kaikkia alueita.

## Lähteet
Karma (Stray Kidsin albumi)

**Karma** on Stray Kidsin neljäs koreankielinen studioalbumi, joka julkaistiin 22. elokuuta 2025 JYP Entertainmentin ja Republic Recordsin kautta. Albumin tuottamisesta vastasi yhtyeen sisäinen tuottajaryhmä 3Racha, mutta heidän lisäkseen tuottamiseen osallistuivat pitkäaikaiset yhteistyökumppanit DallasK, Jun2, Millionboy ja Versachoi. Albumista julkaistiin 16 erilaista painosta. Albumi debytoi listaykkösenä muun muassa Etelä-Koreassa, Itävallassa, Ranskassa ja Saksassa.

## Kappaleet

# 
# 
# 
# 
# 
# 
# 
# 
# 
# 
# 

## Vastaanotto
Hanteo Chartin mukaan albumi myi julkaisupäivänään yli 2 miljoonaa kappaletta, ja ensimmäisen viikon aikana se oli myynyt yhteensä 3,03 miljoonaa kappaletta, tehden siitä Etelä-Korean myydyimmän albumin vuonna 2025. Albumi debytoi myös Circle Chartin listaykkösenä julkaisuviikkonaan. Albumi debytoi listaykkösenä myös Itävallassa, Ranskassa ja Saksassa. Suomessa se nousi sijalle 17 ensimmäisenä listaviikkonaan.

## Lähteet
KK Kings

**KK Kings** (Kirkonkylän Kings) on alajärveläinen kaukalopalloon erikoistunut urheiluseura. Kingsillä on myös ollut toimintaa jalkapallossa ja salibandyssä harrastetasolla. Seuran nimissä on myös pelattu pesäpalloa Alajärven Ankkurien ja Vimpelin Vedon yhteisessä juniorjoukkueessa vuosina 2008 ja 2020. Yhdistelmäjoukkueella Kings voitti vuonna 2008 A-poikien SM-kultaa.

## Kaukalopallo
Kings aloitti kilpailutoimintansa kaudella 1993–94 puulaakisarjoissa. Peliasuna joukkueella toimi 200 litran mustat jätesäkit. Muutaman vuoden pelaamisen jälkeen Kings ilmottautui kaukalopallon 3. divisioonaan. Samalla seura perustettiin virallisesti ja uudet pelivarusteet hankittiin, ettei jätesäkeillä tarvinnut enää pelata. Ensimmäiset kaudet kilpasarjoissa Kingsille olivat haastavat. Voittojen myötä pelaajat motivoituivat harjoittelemaan enemmän ja kaudella 1998–99 Kings nousi nousukarsinnan kautta kakkoseen. Kings voitti myös Etelä-Pohjanmaan alueen mestaruuden samalla kaudella, päihittäen Pärskeen otteluin 2–0.

### Pistepörssi

Lähde:
## Pesäpallo
Vuonna 2008 Järviseudulta osallistui uusi joukkue Poikien Superpesikseen nimellä KK Kings. Joukkue koostui Alajärven Ankkurien ja Vimpelin Vedon junioreista. Pelaajat eivät voineet pelata vain toisen joukkueen alaisuudessa kasvattiseurojensa takia, joten käytettiin kolmannen osapuolen urheiluseuraa KK Kingsiä. Joukkue pelasi vaihtelevasti seurojen kotikentillä Kitron Stadionilla ja Saarikentällä, kuitenkin pelaten vain Ankkureiden väreissä ja pelipaidoissa.

Kingsin alaisuudessa pelaavaa joukkuetta oltiin alettu kehittämään jo syksyllä 2007 Esa Rannilan ja Paavo Halla-ahon toimesta. Joukkueen pelinjotajiksi valittiin Teppo Peltomäki, Vesa Liikala ja Toni Nevantakanen. Joukkueen pelaajia oli valmentanut nuoremmissa ikäluokissa Olli Ojanperä Alajärvellä ja Teemu Isoketo ja Antti Pajala Vimpelissä.

Joukkue pelasi tiensä pudotuspeleihin kohdaten välierissä Nurmon Jymyn. Kings voitti Nurmon otteluin 2–1, päästen finaaliin, jossa vastaan tuli Sotkamon Jymy. Kings voitti Sotkamon otteluin 2–1, voittaen ratkaisevan ottelun Kirtolla.

Vuonna 2020 Kingsin alla pelattiin taas Poikien Superpesistä. Joukkue ylsi ylempiin pudotuspeleihin, joissa vastaan asettui Sotkamon Jymy. Kings hävisi otteluparin 2–0. Kingsseillä oli myös samana kautena joukkue Miesten Suomensarjassa.
### Palkinnot ja huomionosoitukset

### [[Itä-Länsi-ottelu|Poikien Itä-Länsi-valinnat]]
* Teemu Isoketo (2008)
* Joonas Mikkolanaho (2008)

## Muut lajit
KK Kingsillä on ollut lajivalikoimassa kaukalopallon ohella harrastetoimintana jalkapallo ja salibandy. Jalkapallossa joukkue osallistui paikallisiin puulaakisarjoihin, voittaen hopeaa vuonna 1999. Salibandyssä Kings oli vastuussa paikallisen sählyturnauksen Kings cupin järjestämisestä.

## Lähteet

## Aiheesta muualla
* KK Kings ry:n verkkosivut
* KK Kings Pesäpalloliiton tulospalvelussa
Julius Sorjonen

**Julius Sorjonen** (s. 1989 Rovaniemi) on suomalainen freelancer-urheiluselostaja, joka selostaa MTV Urheilulla jääkiekon eri sarjoja, kuten SM-liigaa, SHL:ää, NHL:ää ja Mestarien liigaa. Sorjonen selostaa MTV Urheilulla myös jalkapallon Mestarien liigaa. Ruutu+ Urheilussa hän selostaa Veikkausliigaa. Yle Urheilulla hän selostaa frisbeegolfia.

Muita Sorjosen aikanaan selostamia lajeja ovat esimerkiksi E-urheilu, judo, haavipallo, nyrkkeily ja salibandy. Lisäksi hän juontaa Sporttimeisterit-podcastia Teppo Laakosen kanssa.

## Lähteet
Hovedgård

**Hovedgård** on taajama Horsensin kunnassa Tanskassa. Taajamassa oli 2&nbsp;355 asukasta vuoden 2025 alussa.

## Väestökehitys

## Lähteet

## Aiheesta muualla
Amalie Vangsgaard

**Amalie Jørgensen Vangsgaard** (s. 29. marraskuuta 1996 Pandrup) on tanskalainen jalkapalloilija, pelipaikaltaan hyökkääjä. Hän aloitti aikuisuransa Fortuna Hjørringissä, missä hän pelasi vuosina 2014–2018 voittaen kaksi Tanskan naisten jalkapalloliigan mestaruutta. Tämän jälkeen hän on pelannut Ballerup-Skovelundissa 2018–2019, FC Norsjællandissa 2019–2021, Linköpings FC:ssä 2021–2022, Paris Saint-Germainissa 2023–2024 ja Juventuksessa vuodesta 2024. Vuonna 2025 hän voitti Juventuksen riveissä Serie A:n mestaruuden. Vangsgaard on ollut mukana Tanskan joukkueessa vuoden 2023 maailmanmestaruuskilpailuissa ja vuoden 2025 Euroopan-maailmanmestaruuskilpailuissa. Vuonna 2023 hänet valittiin Tanskan vuoden naisjalkapalloilijaksi.
## Lähteet

## Aiheesta muualla
* Tanskan jalkapalloliitto 
* UEFA Euro 2025 -sivusto 
* Juventus
Cornelia Kramer

**Cornelia Carmen Kramer Moltke Jensen** (s. 16. joulukuuta 2002) on tanskalainen jalkapalloilija, pelipaikaltaan hyökkääjä. Hän aloitti aikuisurana Aalborgissa, missä hän pelasi vuosina 2018–2021. Sieltä hän siirtyi Køgeen ja vuonna 2024 Bayer Leverkuseniin, missä hän oli ensimmäisellä kaudellaan joukkueen paras maalintekijä 12 osumallaan. Kramer oli mukana Tanskan joukkueessa vuoden 2025 Euroopan-maailmanmestaruuskilpailuissa.
## Lähteet

## Aiheesta muualla
* Tanskan jalkapalloliitto
Luna Gevitz

**Luna Nørgaard Gevitz** (s. 3. maaliskuuta 1994) on uransa päättänyt tanskalainen jalkapalloilija, pelipaikaltaan puolustaja. Hän aloitti aikuisuransa IK Skovbakkenista, mistä hän siirtyi vuonna 2012 ranskalaiseen Montpellieriin. Sen jälkeen hän pelasi Fortuna Hjørringissä 2013–2019 voittaen kolmesti Tanskan naisten jalkapalloliigan mestaruuden, ranskalaisessa Guingampissa 2019–2021, ruotsalaisessa BK Häckenissä 2021–2022 ja uudelleen Montpellierissä 2022–2023. Gevitz oli mukana Tanskan joukkueessa vuosien 2017 ja 2022 Euroopan-mestaruuskilpailuissa sekä vuoden 2023 maailmanmestaruuskilpailuissa.
## Lähteet

## Aiheesta muualla
* Tanskan jalkapalloliitto
Kongon demokraattisen tasavallan senaatti

**Kongon demokraattisen tasavallan senaatti** () on Kongon demokraattisen tasavallan kaksikamarisen parlamentin ylähuone. Se luotiin vuoden 2006 perustuslain myötä ja koostuu 108 edustajasta, jotka ovat aluevaltuustojen valitsemia. Kausi kestää viisi vuotta. Jokainen maakunta valitsee neljä senaattoria ja pääkaupunki Kinshasa kahdeksan. Lisäksi on yksi elinikäinen senaattori, entinen tasavallan presidentti.

Senaattoriksi voidaan valita 30 vuotta täyttänyt henkilö.

## Työskentely
Senaatin säännöllisiä istuntoja järjestetään maaliskuusta kesäkuuhun ja syyskuusta joulukuuhun. Pysyviä valiokuntia on yhdeksän.

Senaatti säätää lakeja yhdessä kansalliskokouksen kanssa. Mikäli ne eivät pääse sopuun lakiehdotuksesta, muodostetaan yhteinen komissio, joka pyrkii luomaan kompromissin. Sen epäonnistuessa lopullinen päätösvalta on kansalliskokouksella.
## Lähteet
Kongon demokraattisen tasavallan parlamentti

**Kongon demokraattisen tasavallan parlamentti** on Kongon demokraattisen tasavallan kaksikamarinen lainsäädäntöelin. Se koostuu 500-paikkaisesta alahuoneesta (kansalliskokous) ja 108-paikkaisesta ylähuoneesta (senaatti).
## Lähteet
Raimo Keloharju

**Raimo Jyrki Juhani Keloharju** (2. kesäkuuta 1928 Helsinki – 8. joulukuuta 2013) oli suomalainen liiketaloustieteen professori.

Keloharjun vanhammat olivat hallitusneuvos Juho Heikki Konttinen ja kirjanpitäjä Anni Sara. Hän avioitui 1957 Martta Elina Saloheimon kanssa. Professori Matti Keloharju on heidän poikansa. Raimo Keloharju tuli ylioppilaaksi Helsingin yhteiskoulu ja reaalilukio -oppilaitoksesta 1946 ja valmistui diplomi-insinööriksi Teknillisestä korkeakoulusta 1952. Helsingin kauppakorkeakoulussa hän suoritti kauppatieteen kandidaatin tutkinnon 1959 ja lisensiaatin tutkinnon 1966 ja väitteli siellä kauppatieteen tohtoriksi 1969. Keloharju väitteli myös tekniikan tohtoriksi Lappeenrannan teknillisessä korkeakoulussa 1983 ja suoritti MBA-tutkinnon  Indianan yliopistossa Yhdysvalloissa 1960.

Keloharju oli Valtameri Oy:n vientimyyjä 1952–1953 ja Helsingin kaupungin vesilaitoksen ostopäällikkö 1955–1957. IBM:n systeemisuunnittelijana ja myyntineuvottelijana hän toimi 1959–1963. Hän oli Valtion yhteiskuntatieteellisen toimikunnan tutkimusassistentti 1963–1966 ja Helsingin kauppakorkeakoulun tutkija 1966–1968 ja avustava vt. professori 1969–1970. Turun kauppakorkeakoulun liiketaloustieteen professori Keloharju oli 1971 ja vt. professori 1972 ja Helsingin kauppakorkeakoulussa liiketaloustieteen apulaisprofessori 1972–1989 ja logistiikan va. professori 1989–1991. Hän on julkaissut sekä tutkimuksia että tietokirjoja liiketaloustieteestä. 

## Lähteet
Josefine Hasbo

**Josefine Hasbo** (s. 20. marraskuuta 2001) on tanskalainen jalkapalloilija, pelipaikaltaan keskikenttäpelaaja. Hän aloitti aikuisuransa kaudella 2017–2018 Ballerup-Skovlundessa, mistä hän siirtyi Brøndbyhyn. Sen riveissä hän voitti Tanskan naisten jalkapalloliigan mestaruuden vuonna 2019. Vuonna 2021 hän aloitti taloustieteen opinnot Harvardin yliopistossa ja siirtyi samalla yliopiston joukkueeseen. Valmistuttuaan hän teki sopimuksen newjerseyläisen Gotham FC:n kanssa vuonna 2025. Hasbo on ollut mukana Tanskan joukkueessa vuoden 2023 maailmanmestaruuskilpailuissa ja vuoden 2025 Euroopan-maailmanmestaruuskilpailuissa.
## Lähteet

## Aiheesta muualla
* Tanskan jalkapalloliitto 
* UEFA Euro 2025 -sivusto
MM-rallikausi 2026

**MM-rallikausi 2026** on rallin maailmanmestaruussarjan 54. kausi.

## Kilpailukalenteri
Kaudelle 2026 Japanin ralli on siirretty puoliväliin kautta tarkoituksena rajoittaa tien auraamisen vaikutusta mestaruuskilpailun johtajalle kauden alkuvaiheessa. Kroatian ralli palaa MM-sarjaan. Italiassa ajettavaa rallia ei ollut nimetty vielä kalenterin julkaisun ajanhetkellä. Keski-Euroopan ralli ei ole mukana kaudella.

## Kilpailijat
Hankook jatkaa sarjan rengastoimittajana.
Päätasolla käytössä ovat Rally1-autot, jotka ovat käytössä vuoden 2026 loppuun saakka. FIA sallii Rally1-autoille kaudelle 2026 kaksi ylimääräistä homologaatiojokeria, joiden myötä tallit voivat tehdä lisää kehitystyötä. Kaudelle 2027 voimaan tulevat uudet säännöt.

## Lähteet
Tiilää

**Tiilää** on kylä itäisellä Uudellamaalla Askolan kunnan itäosassa, Tiiläänjärven luoteisrannalla. Vuonna 1995 kylässä oli noin 50 asukasta.

Tiilään läpi kulkee Askolan keskustan ja Juornaankylän välinen yhdystie 1611, johon Tiiläässä päättyy etelästä Porvoon suunnasta tuleva yhdystie 1604. 

Tiiläässä toimivat ainakin vielä 1960-luvulla valtion ylläpitämät Bergmanin maataloudelliset oppilaitokset, joita olivat naisten kotiteollisuuskoulu ja miesten maatalousteknillinen koulu.

Tiiläässä oli aikoinaan kaksikin ruokakauppaa sekä 1960-luvulta vuoteen 2005 kymmenkunta ihmistä työllistänyt leipomo nimeltä Tiilään Laatuleipä. Tiilään koulu lakkautettiin jo 1970-luvun alussa ja Askolan pienin postikonttori 1990-luvun alussa. Kylästä on pitkään asioitu joko Porvoossa tai Askolan Monninkylässä.

Vuonna 1909 valmistunut Tiilään työväentalo tuhoutui tulipalossa 1919. 

Fredsbergissä heti Tiilään pohjoispuolella toimii Destian kiviaineslouhimo. 

Kylässä toimii Tiilään seudun kyläyhdistys.

## Lähteet
Carranza

**Carranza** on muun muassa seuraavien henkilöiden sukunimi:

* Carlos María Abascal Carranza (1949–2008), meksikolainen poliitikko ja ministeri
* Clemente Carranza y López (1905–1976), nicaragualainen katolinen piispa
* Estibaliz Carranza (s. 1978), espanjalais-meksikolainen murhaaja
* Jovita Carranza (s. 1949), yhdysvaltalainen diplomaatti ja republikaanipoliitikko
* Maite Carranza (s. 1958), espanjalainen antropologi ja kirjailija
* Ramón de Carranza (1898–1988), espanjalainen poliitikko ja Cadízin pormestari, jonka mukaan on nimetty jalkapalloturnaus *[[Trofeo Ramón de Carranza]]*
* Venustiano Carranza (1859–1920), Meksikon presidentti 1917–1920.